එහිදී වැඩිදුරටත් අදහස් දැක්වූ කුමරන් පද්මනාදන් කියා සිටියේ 1976 වසරේදී එවක දෙමළ පක්ෂ එක්ව අප්පාතුරේ අමිර්තලිංගම්ගේ නායකත්වයෙන් යුතුව පිහිටුවා ගත් දෙමළ එක්සත් විමුක්ති පෙරමුණ ඉදිරිපත් කළ වඩුක්කෝඩෙයි ගිවිසුම ඉක්මවා යමින් දෙමළ සන්ධානය සිය ප්‍රතිපත්ති ප්‍රකාශනය ඉදිරිපත් කර ඇති බවයි.මේ අතර ඔස්ලෝ සම්මුතියද කේ.පී. උදාහරණයට ගෙන කරුණු පැහැදිළි කළා. එල්.ටී.ටී.ඊ. සංවිධානයේ න්‍යායාචාර්ය ඇන්ටන් බාලසිංහම් සහ 2002 එක්සත් ජාතික පක්ෂ රජයේ ආයෝජන ප්‍රවර්ධන හා ආණ්ඩුක්‍රම ව්‍යවස්ථා කටයුතු භාර අමාත්‍ය ජී.එල් පීරිස් අත්සන් කළ ඔස්ලෝ සම්මුතියට අනුව තහනම් සංවිධානයක් වූ එල්.ටී.ටී.ඊ. සංවිධානයට වෙනම පාලනයක් සඳහා සාකච්ඡා කිරීමට නීත්‍යානුකූල භාවය හිමිවුණා.